કલર્સના ચર્ચિત રિયાલિટી શો ઝલક દિખલાજા થકી લોકપ્રિય બનેલા કોરિયોગ્રાફર સલમાન ગઇ સિઝનમાં પોતાની ડાન્સ પાર્ટનર યાના ગુપ્તા સાથેના રોમાન્સના કારણે ચર્ચામા આવ્યો હતો તો આ વખતે પણ તે ઇશા શેરવાનીનો ડાન્સ ડિરેક્ટર હતો. બન્ને સારુ પરફોર્મ કરી રહ્યાં હતા, ત્યાં એવા સમાચાર આવ્યા કે પોલીસે સલમાનની ધોલાઇ કરી છે. જો કે, પોલીસ દ્વારા ધોલાઇ કરવા પાછળનો ખુલાસો સલમાને વ્યવસ્થિત રીતે આપ્યો નહીં પરંતુ ત્યારબાદ ઇશા અને સલમાને શોમાં સાથે ડાન્સ ના કર્યો. ઇશાનું કહેવું હતું કે પ્રેક્ટિસ દરમિયાન તેને હાથમાં ઇજા પહોંચી છે પરંતુ લોકોનું કહેવું હતું કે સલમાન-ઇશા વચ્ચે કંઇક એવું થયું કે જેના કારણે તે ગેમમાંથી બહાર થઇ રહી છે.